דלקות ומשמעותן, חלק ו’, פרוסטטה, העיקרון הזכרי | קובי נחושתן – דרכי הבראה אלטרנטיביות
ראשי » סימבוליקה גופנית נפשית » דלקות ומשמעותן, חלק ו’, פרוסטטה, העיקרון הזכרי
קובי נחושתן נובמבר 14, 2018 3:44 pm אין תגובות
דלקת בבלוטת הערמונית (פרוסטטיטיס)
דלקות בפרוסטטה מחולקות לשלושה קטגוריות:
1- האקוטית, הנובעת מהדבקות חיידקית
2- הכרונית, נובעת אף היא מהידבקות חיידקית
3- סוג דלקת שלישית אינה חיידקית, היא נובעת משינויים פיזיולוגיים מקומיים החושפים את הבלוטה לדלקת. שינויים אלו מתרחשים בדרך כלל ב”גיל המעבר” בגברים, אך יתכנו לעיתים באנשים צעירים, בעיקר כאשר הגוף עובר צומת של גדילה, אז הגוף חשוף יותר לסוגי מחלות שהן חלק מן הנטייה המערכתית המולדת לכיוון אפשרי זה. (כמו בנשים, כך גם בגברים, יש גיל מעבר, באזור גיל 50, שם מתרחשת ירידה ניכרת ברמת הטסטוסטרון, דבר המוביל לצומת גופנית, עם סימפטומים רב גוניים, כגון: תהליכי זקנה מהירים יחסית, חולשה, דיכאון, שינויים בדופק הלב, שינויים בתהליכי עיכול, גלי חום – בגברים הם באים בתחושות קור וחום לחילופין, ירידה ביכולת התפקודית המינית ועוד..)
סימפטומים מרכזיים בדלקות פרוסטטה:
כאבים בבטן תחתונה, צמרמורות חום בדלקת אקוטית, כאבים ודחיפות במתן שתן, אפשרות לחסימת שתן עקב הגדלת הבלוטה – אז יש כאבים מקומיים קשים. הפרשות מן שופכן, כאבים במגע מיני בשפיכת זרע, אפשרות לגודש, נפיחות וכאבים בשק האשכים בצינורות הזרע. בדרך כלל רגישות באזור האגן כולו, בעיקר בבלוטות הלימפה בצידי המפשעות.
דלקות בפרוסטטה חושפות את הבלוטה למצבים קליניים שעשויים להתפתח בשלב חיים מאוחר יותר, בעיקר ב”גיל המעבר” בגברים וגיל הזקנה, לפתולוגיות קשות יותר כגון סרטן הפרוסטטה. כאשר יש בבלוטה זו דלקת כרונית, הרקמה הופכת לרגישה וחשופה יותר כלפי המשך החיים
סיבות מרכזיות להתפתחות דלקת בפרוסטטה:
1- נטייה גנטית (המיאזמה הסיכוטית) שהיא מולדת, תורשתית, העברה בין דורית.
ניתן לדעת עם אדם מסוים נושא נטייה זו, דרך ההיסטוריה הרפואית של הוריו, לעיתים יש מקום לבירור זה, בעיקר כאשר יש סימפטומים המעידים על דלקת זו, המופיעים בצורה מינורית שאינה בדרגה פתולוגית. במצבים אלו יש מקום לבדוק רגישות משפחתית לנושא דלקות בפרוסטטה. אם אכן יש קשר בהעברה בין דורית, זוהי אינפורמציה חשובה בתהליך הריפוי של נקודה זו, ובתהליך המניעה העתידי של אפשרות למחלה בבלוטה זו.
2- הנקודה המרכזית בדלקות פרוססטה, ובזיקה הרגשית של הבלוטה, הינה בזהות הזכרית של הגבר.
מתעוררת השאלה, הבאה עם ספק לגבי הזהות הזכרית. כאשר האדם חש אתגר במקום זה, על פי קריטריונים אישיים, משפחתיים, וחברתיים לגבי מה המשמעות להיות “גבר”, מה גבר צריך להראות ולהוכיח לעצמו ולעולם סביבו שהוא עומד בקריטריונים אלו.
בדרך כלל הקריטריונים הבאים הם הדומיננטיים:
יכולת להראות חוסן וכוח
יכולת להוכיח הצלחה בתחום שלו
יכולת ל”כיבוש” של נשים
יכולת לנצח אחרים הדומים לו
יכולת לחוש עצמו כמסוגל לפרנס משפחה, לקחת אחריות ולעמוד בא, להיות “בעל בית”.
יכולת מינית שהגבר חש עצמו שם עם חיוניות ה”מוכיחה” את זכריותו
כלומר: להוכיח יכולות של “גבר אלפא” בנושאים שונים דרכם הגבר כביכול זוכה במעמד שמקנה לו תחושת זכריות.
3- נקודה נוספת המשכית לקודמת הינה תחושה של אי בהירות פנימית לגבי הזהות המינית. בעיקר בבחורים צעירים. כאשר מבנה הזהות עדיין לא גובש סופית, ועולות שאלות וחוסר בהירות בנושא זה, שאלות כמו: “אני לא חש עצמי זכרי, אני חש תחושות שהן נשיות בטבען, אולי אני לא גבר מספיק?”
בגברים רבים עולה השאלה: “האם אני יכול לעמוד בתחרות ההישרדות של החיים בחברה המערבית? העולם נראה לי אגרסיבי, לוחמני, אני לא שייך לעולם מסוג זה, אני רגיש ורך ולא מתאים ללוחמנות שיש סביבי, אולי אני לא גבר מספיק?”
כאשר מתעורר הספק בלב בחור צעיר, לגבי היכולת הזכרית שלו, עד כמה הוא “גבר”. זהו המקום בו המערכת מפתחת “סומטיזציה” לחולי בפרוסטטה.
4- נושא נוסף: כאשר מתעורר הספק בליבו של גבר, לגבי דרגת הזכריות שלו, רמת התפקוד הזכרי שלו וכן ברובד הבסיסי ביותר אם הוא נוטה לזכריות או נקביות. עולה במקביל שאלת האסטרטגיה, כיצד להתמודד עם קושי מן הסוג הזה?
במקרים רבים התשובה המיידית לשאלה זו הינה דרך לבישת חזות כביכול חסונה יותר, חזקה יותר, מסוגלת יותר. הבחור הצעיר מנסה להראות ולהוכיח לעצמו ולעולם הסובב, שהוא שווא.. אז הוא לובש על עצמו זהות ומסכה של גברתן מסוקס, שופע טסטוסטרון, מסוגל לכל, מחוספס עם נטייה שוביניסטית קלה..
יש מחיר רב ללבישת זהות שאינה הולמת את האדם. האדם יכול “לשקר” לסובב, אך לא לעצמו. הוא עצמו מודע לפערים, והניסיון להיראות חזק בשעה בפנים הוא חש עצמו חלש ולא מסוגל.. מביא לידי מניפסטציה של פגיעה בפרוסטטה, שהיא הבלוטה שדרכה יש ביטוי רגשי, קוגניטיבי, לזהות הזכרית.
אפשרות שכיחה נוספת הינה שמצבים שגברים גיל מבוגר יותר, כאשר הם קבעו בתוך עצמם גישה מטריאליסטית מדי, לינארית מדי, מעשית מדי, ללא קשב לליבם, ללא תשומת לב לחלקים פיוטיים של נפשם, והם מתקשחים, הופכים לקשים. במקום זה הפרוסטטה מתאבה ומתקשחת כביטוי לנוקשות היתר, וזהו התשתית לגידולים בבלוטה זו.
סרטן בפרוסטטה במקרים רבים הינו תוצר של נוקשות וקשיחות יתר במקרם הנפשי של הגבר ש”מקריב” למען תפקוד זכרי, את החלקים היותר עדינים בנפשו.